Kašėtos (Kaniava)

Kašėtos – kaimas Varėnos rajono savivaldybėje, 11 km į pietvakarius nuo Panočių, 5 km į šiaurės vakarus nuo Rudnios, Dainavos girioje, prie Ūlos (netoli Uosupio žiočių). Į kaimą veda keliukas iš Rudnios. Kaimyninėje Pauosupėje yra Anzelmo Matučio muziejus-baublys.


 Etimologija 
Pavadinimas kilęs iš Dzūkijoje labai paplitusios pavardės Kašėta.

 Istorija 

Kašėtos rašytiniuose šaltiniuose minimos nuo 1798 m. (Kaniavos girininkijos inventoriuje). XIX a. vid. buvo 12 kiemų su 89 gyventojais (minimi Kašėtos, Nadzeikos, Tamulevičiai, Čaplikai, Arlauskai, Ščesnulevičiai, Jurgeliai, Mišinskai, Švedai, Liutkevičiai).Vidas Abromaitis. Ko dar nežinome apie Ūlos kraštą , Merkio kraštas, 2022 m. vasario 15 d. Nr. 13, p. 4.

XIX a. pab. Kašėtų gyventojai vertėsi bitininkyste, apynių, grybų rinkimu. Ant Uosupio veikė vandens malūnas, milo karšykla.

 Gyventojai 

Pagal lenkų valdžios 1921 m. atliktą surašymą kaime gyveno 95 žmonės, iš kurių visi užsirašė lietuviais.1921 m. Lenkijos gyventojų surašymo duomenys (lenk.) 


 Šaltiniai 

Kategorija:Varėnos rajono savivaldybės gyvenvietės